Álið hleðst upp í Straumsvík þrátt fyrir aukna hæfni yfirmanna við útskipun Formaður verkalýðsfélagsins Hlífar undrast að Sýslumaðurinn í Reykjavík hafi fallist á að fjölga yfirmönnum Ísal í útskipunarteymi yfirmanna í Straumsvík . Þótt þeim hafi tekist að ná tökum á vinnubrögðunum séu þúsundir tonna af áli engu að síður að safnast upp hjá fyrirtækinu . Í síðustu viku óskaði Ísal eftir því við Sýslumanninn í Reykjavík að ríflega þrjátíu yfirmenn hjá fyrirtækinu fengju að ganga í störf hafnaverkamanna sem sett höfðu útflutningsbann á útflutning á áli frá Straumsvík . Sýsmumaður féllst á að 15 yfirmenn , þar af þrír stjórnarmenn í Frakklandi , fengju að skipa álinu út sem tólf þeirrra gerðu í síðustu viku . Ísal fannt þetta hins vegar ekki nóg og kærði úrskurð Sýslumanns sem nú hefur fallist á að 19 yfirmenn geti sett upp vinnuhanskana og skipað út áli . „ Þetta kom okkur bara verulega á óvart . Að þetta skyldi hafa farið í þennan farveg , af því að sýslumaður ákveður að bæta þarna við fjórum aðilum , “ segir Kolbeinn Gunnarsson formaður Hlífar . Nú hafi fjórum aðstoðarframkvæmdastjórum sem aldrei hafi komið nálægt útskipunum verið bætt í teymi yfirmanna . Fyrst í síðustu viku gekk útskipun hægt hjá yfirmönnum enda vanari að sitja við skrifborð en skipa út áli . Nú virðast þeir hins vegar vera að ná tökum á vinnubrögðunum og útskipun gengur hraðar fyrir sig . „ Svo hafa þau verið sérstaklega heppin með veðráttuna og annað . Jú , það má segja að þau hafi náð tökum á að koma þessu um borð . En samt sem áður eru ekki allir farmar að fara sem áttu að fara og það hefur þurft að skilja eftir . Það má segja að staðan í dag sé , þótt verið sé að setja í skipið , að áður en byrjað var að lesta það voru komi átta þúsund tonn sem áttu að fara úr landi . Ef skipið tekur kannski þrjú þúsund tonn núna eru alla vega fimm þúsund tonn eftir hér sem eiga eftir að fara úr landi , “ segir Kolbeinn . Þannig að aðgeðir verkalýðsfélaganna séu engu að síður hægt og bítandi að virka . Formaður Hlífar segir mikilvægt að ná fram kjarasamning um sambærilegar launahækkanir og aðrir hafi samið um . Aðrir hafi ekki þurft að semja frá sér réttindi til að ná samningum . Verkalýðsfélögin hafi þó komið til móts við Ísal varðandi kröfu fyrirtækisins um útvistun vissra verkefna með skilyðrum . „ En það hefur bara alltaf verið þessi þrjóska hinum megin frá að það er allt eða ekki neitt . Þau vilja opna þetta alveg upp á gátt , “ segir Kolbeinn . Það sé hins vegar krafa að þeir sem vinni á Ísalsvæðinu fái sömu laun og önnur réttindi og þeir sem vinni sams konar störf þar á vegum verkalýðsfélaganna . Á þetta hafi ísal ekki fallist . „ Og þá erum við að horfa á varðandi ferðapeninga , það eru bónusar og jafnvel starfsmenntunarálag og annað sem er inni í launum hjá mönnum . Við erum þá að horfa á 30 til 40 prósent lakari laun fyrir þá verktaka sem kæmu hingað á almennum launum inn á svæðið , “ segir Kolbeinn . Það sé sparnaðurinn sem Ísal vilji ná fram .